open-index/open-wikipedia-markdown huggingface dataset:
Γιώργος Νικολαΐδης

Ο **Γιώργος Νικολαΐδης** έχει γεννηθεί στην Κωνσταντινούπολη και είναι σκηνοθέτης. Μαζί με τον Κώστα Τσατσούλη ίδρυσε το 1978 το «Καφεθέατρο». Ήταν ιδρυτικό μέλος του Κέντρου Ελληνικού Ντοκιμαντέρ και μέλος της οργανωτικής επιτροπής του Διεθνούς Φεστιβάλ Ντοκιμαντέρ Καλαμάτας. Είναι συνιδρυτής με τον Βασίλη Μεντόγιαννη της UFR Team.

## Εργογραφία
Έχει σκηνοθετήσει ντοκιμαντέρ, βίντεο clip, διαφημιστικά spot και έχει κάνει εκπομπές στο ραδιόφωνο. 
### Τηλεόραση
Στην τηλεόραση έκανε τις παρακάτω σειρές:
* *Το παιχνίδι του γάτου…* Κωμωδία, (26 επεισόδια για τον ΑΝΤ1). Παραγωγή στούντιο ΑΤΑ.
* *Το μικτό λύκειο*. Τηλεοπτικό μαγκαζίνο για νέους. (16 επεισόδια για την ΕΡΤ). Παραγωγή ROSE Production.
* *Παράλληλοι δρόμοι* (170 επεισόδια από την καθημερινή δραματική σειρά του MEGA). Παραγωγή στούντιο ΑΤΑ.
* *Έρωτας και πάθος*. (Μίνι κοινωνική σειρά, 13 επεισόδια για το MEGA). Παραγωγή στούντιο ΑΤΑ.
* *Εσύ αποφασίζεις* (2 τηλεταινίες για τη δραματική σειρά του MEGA). Παραγωγή στούντιο ΑΤΑ.
* *Έτσι κι αλλιώς*. (Κωμωδία, 20 επεισόδια για τον ALPHA). Παραγωγή SPOT THOMPSON.
* *Άνω Κάτω* (Κωμωδία, 35 επεισόδια για τον ΑΝΤ1). Παραγωγή ENA Production.
* *Με αγάπη Άννα* (Αυτόνομα  τηλεοπτικά ένθετα στο σόου της Άννας Βίσση). 
* *Μη μασάς το παραμύθι*. (Κωμωδία, 31 επεισόδια για τον ALPHA). Παραγωγή PLUS Production.
* *Αν μ’αγαπάς* (Δραματική σειρά, συμμετοχή στην σκηνοθετική ομάδα για τον πρώτο και δεύτερο κύκλο των    επεισοδίων). Παραγωγή PLD Production για τον ALPHA.
* *Ζωή Ξανά* ( *Vivere* ) (172 επεισόδια, καθημερινή δραματική σειρά). Παραγωγή PLD Production για τον ALPHA. 
* *Amor mio* (Κωμωδία, τα 11 τελευταία επεισόδια). Παραγωγή PLD Production.για τον ALPHA.
### Ραδιόφωνο
Από το 1989 έως το 1995 εργάστηκε στους σταθμούς:
* ΣΚΑÏ 100.4 FM. Επιμέλεια του κεντρικού δελτίου ειδήσεων.
* ΕΛΛΑΔΑ 88.5 FM. Οργάνωση και διεύθυνση προγράμματος του σταθμού.
* ΕΡΑ2 (Δεύτερο Πρόγραμμα της Ελληνικής Ραδιοφωνίας) Ζωντανή σατυρική εκπομπή με τίτλο «Ράδιο Σόου». Οργάνωση- Σκηνοθεσία- Συμπαρουσίαση. .
* ΕΡΑ3 (Τρίτο Πρόγραμμα της Ελληνικής Ραδιοφωνίας) Σκηνοθεσία και μουσική επιμέλεια στην εκπομπή «Έλληνες Χρονογράφοι».
* ΑΘΗΝΑ 9.84 FM. Ραδιοφωνικό καμπαρέ με τίτλο «Ράδιο Σόου 2».

### Συγγραφικό έργο
Έχει συγγράψει με τους Βασίλη Μεντόγιαννη και Κωστή Μητσοτάκη το βιβλίο «52 Μέρες 1943» των εκδόσεων Καστανιώτη.

## Παραπομπές


Κατηγορία:Έλληνες σκηνοθέτες
Μαρία Καμμένου

Η **Μαρία Καμμένου** (1937) ήταν Ελληνίδα αθλήτρια, πρωταθλήτρια Ελλάδος στο στίβο τις δεκαετίες του 1950 και 1960, στο άλμα εις ύψος, ως αθλήτρια του Πανιωνίου Γ.Σ.

## Βιογραφικό
Η Καμμένου πρωτοεμφανίστηκε στους στίβους το 1955, όταν ως σπουδάστρια της ΕΑΣΑ πήρε τη 2η θέση στο φθινοπωρινό πρωτάθλημα Αττικής με 1,40 στο άλμα εις ύψος. Το 1956 ήταν μια στάσιμη χρονιά γι' αυτήν, ώσπου γράφτηκε στον Πανιώνιο, όπου προπονητής ήταν ο Ηλίας Μισαηλίδης. Με την καθοδήγησή του κατάφερε να βελτιώσει την τεχνική της και να κυριαρχήσει στο αγώνισμα κατακτώντας επί έξι συνεχείς χρονιές την πρώτη θέση στο πρωτάθλημα Ελλάδος από το 1957 ως το 1962. 

Παράλληλα, βοήθησε το σύλλογό της να κατακτά συνεχώς το Πανελλήνιο πρωτάθλημα στίβου γυναικών όλα αυτά τα χρόνια, μετέχοντας και σε άλλα αγωνίσματα, όπως: άλμα εις μήκος (είχε ρεκόρ 4,52), σφαιροβολία (είχε ρεκόρ 10,0μ) κλπ. Στις 2 Σεπτεμβρίου του 1961 κατέρριψε το πανελλήνιο ρεκόρ στο άλμα εις ύψος φτάνοντάς το από το 1,51 στα 1,54 στους βαλκανικούς αγώνες στην Προύσα. Το ρεκόρ παρέμεινε ως το 1969, που το κατέρριψε η Θεοδώρου. Ως μέλος της Εθνικής ομάδας έλαβε μέρος πολλές φορές στους βαλκανικούς αγώνες. Επίσης, στους ελληνορωσικούς το 1957 κ.ά.

Μετά την αποφοίτησή της από την Γυμναστική Ακαδημία εργάστηκε ως γυμνάστρια στην Πάτρα και εγκατέλειψε τον πρωταθλητισμό.

## Διακρίσεις
* **Πανελλήνια ρεκόρ**:
**Άλμα εις ύψος: 1,51 (ισοφ. 1960), 1,52 (1961), 1,54 (1961).
* **Πρωταθλήτρια Ελλάδος**:
**Άλμα εις ύψος (6): 1957, 1958, 1959, 1960, 1961, 1962.

## Πηγές
# Πέτρου Λινάρδου, "Η Σμύρνη του Πανιωνίου", 1998.
# Πέτρου Λινάρδου, "Ο Πανιώνιος στο δρόμο για τη Νέα Σμύρνη (1930-1940)", εφ. Πανιώνιος Κόσμος, φ. 21 (23/5/2009), σελ. 7.

## Αναφορές


Κατηγορία:Ελληνίδες αθλήτριες του άλματος εις ύψος
Κατηγορία:Αθλητές στίβου Πανιωνίου
Κατηγορία:Κάτοχοι μεταλλίων του Πανελλήνιου Πρωταθλήματος Στίβου
C3H7Br

* Ο γενικός χημικός τύπος C3H7Br μπορεί να αναφέρεται στα ακόλουθα δύο (2) ισομερή θέσης:

# 1-βρωμοπροπάνιο, με σύντομο συντακτικό τύπο CH3CH2CH2Br.
# 2-βρωμοπροπάνιο, με σύντομο συντακτικό τύπο CH3CHBrCH3.
Δρακούλης Χαμόδρακας

Ο **Δρακούλης Χαμόδρακας** υπήρξε Μανιάτης οπλαρχηγός της Ελληνικής Επανάστασης του 1821. 

## Βιογραφία
Γεννήθηκε το έτος 1793 στην Κοίτα του παλαιού δήμου Μέσσης της Λακωνίας και ήταν έγγαμος με την Κασσάνδρα Καλκατζή.
Πολέμησε εναντίον των Οθωμανών πάντοτε ως αξιωματικός, ήτοι κατά το 1821 στην πολιορκία των Μεσσηνιακών Φρουρίων, στη μάχη της Καρύταινας και στην πολιορκία της Τριπόλεως, έως την άλωσή της. Το δε έτος 1822, επί Δράμαλη, πολέμησε στο Άργος και στο Κουτσοπόδι, ενώ το 1826, επί Ιμβραήμ, στις μάχες της Βέργας και του Πολυάραβου. Χάριν των εκδουλεύσεών του ονομάσθηκε με το υπ' αριθμ. 25700 Βασιλικό Διάταγμα της 1.11.1837 Ανθυπολοχαγός Εκλεκτός της Σπαρτιάτικης Φάλαγγας, ενώ το έτος 1839, δυνάμει της με αριθμό VIII Διαταγής του Στρατού που δημοσιεύθηκε στο από 5.10.1839 ΦΕΚ, τέθηκε εν ενεργεία Ανθυπολοχαγός με αριθμό μητρώου 541 στην Τέταρτη Τετραρχία της Φάλαγγας, με έδρα αρχικώς το Λιμένι της Μάνης και ακολούθως την Καλαμάτα, με διοικητή του τον Αντισυνταγματάρχη Νικόλαο Πιεράκο - Μαυρομιχάλη. 
Κατά το έτος 1844 έλαβε το Αργυρό Αριστείο του Αγώνος, ως ανταμοιβή του για την συμμετοχή του στην Ελληνική Επανάσταση ως Αξιωματικός.

Με το από 31.12.1848 Βασιλικό Διάταγμα του Όθωνα, επί Αναστασίου Π. Μαυρομιχάλη ως Υπουργού Στρατιωτικών, εκφράσθηκε η Βασιλική Ευαρέσκεια προς τον Δρακούλη Χαμόδρακα και προς άλλους Λάκωνες αξιωματικούς, ένεκα της συνδρομής τους για την αποκατάσταση της δημοσίας τάξεως κατά το έτος 1848 στη Λακωνία. Ο δε υιός του Δρακούλη Χαμόδρακα Λεωνίδας μετείχε ως εθελοντής στο Λακωνικό Σώμα του Μανιάτη Συνταγματάρχη της Φάλαγγας Δημητρίου Πετροπουλάκη, κατά την Κρητική Επανάσταση του 1866 - 1869. 

Ο Δρακούλης Χαμόδρακας, όπως αναφέρεται στην υπ' αριθμ. 2898/8.2.1868 Διαταγή του Στρατού, απεβίωσε στις 15 Ιανουαρίου 1868 στην Κοίτα της Λακωνίας με το βαθμό του εν ενεργεία Ανθυπολοχαγού της Βασιλικής Φάλαγγας.

Κατηγορία:Αγωνιστές του 1821
Κατηγορία:Αργυρό αριστείο του Αγώνα
Τσιφτετέλι

Το **τσιφτετέλι** είναι είδος μουσικής, αλλά και αντικριστός αυτοσχεδιαζόμενος χορός στα 2/4 που συναντάται στην Ελλάδα. 

Ως χορός, αποτελεί την εκδοχή του **[[χορός της κοιλιάς|χορού της κοιλιάς]]** που συναντάται στην Ελλάδα. Οι μελετητές αναφέρουν ως πιθανότερο τόπο προέλευσής του τη Μέση Ανατολή, ενώ παρόμοιος χορός πιθανόν προϋπήρχε και στην αρχαία Ελλάδα καθώς υποστηρίζεται πως ίσως πρόκειται για τον αρχαιοελληνικό χορό του Αριστοφάνη, **[[Κόρδακας|κόρδακα]]**.  

Η ετυμολογία του πιθανότατα προέρχεται από το ότι παιζόταν κάποτε σε διπλή (τσιφτέ) χορδή (τέλι), δηλαδή τοποθετώντας τις 2 ψηλότερες χορδές του βιολιού κοντά κοντά και χορδίζοντας τες στην ίδια νότα με διαφορά οκτάβας (συνήθως ρε΄-ρε΄΄), έτσι ώστε η μελωδία να παίζεται με οκτάβες και να ηχεί ενισχυμένη («Tsifte-Teli»). Είναι αρκετά σύνηθες να χορεύεται από ζευγάρια αντικριστά, όπως και από γυναίκες "σόλο". 

Στους ρεμπέτικους χορούς, μόνο στο «τσιφτετέλι» χαμογελούν περισσότερο. Όταν χορεύεται από γυναίκα "σόλο", αυτό γίνεται πάνω σε τραπέζι γεμάτο πιάτα (για να μην μπορεί να κάνει βηματισμούς, αλλά μόνο να σείει το στήθος, τη μέση και τους γλουτούς) ενώ η παρέα συνοδεύει με ρυθμικά παλαμάκια. Όταν η ρυθμική αγωγή του χορού είναι σε 4/4, το συνοδευτικό ρυθμικό σχήμα εμφανίζεται συνήθως ως: 1/8-2/16+2/8+2/8+1/4. Σήμερα οι Έλληνες χορεύουν τσιφτετέλι σχεδόν παντού: σε λαϊκές/παραδοσιακές συγκεντρώσεις, σε νυχτερινά κέντρα και κλαμπ, στα μπουζούκια, σε ιδιωτικά πάρτι, σε γάμους, και γενικά σε όλες τις γιορτές. 

Το τσιφτετέλι ως χορός, αφορά το ομώνυμο είδος μουσικής, το οποίο καταλαμβάνει περίοπτη θέση στην ελληνική μουσική, ως ένα από τα πλέον χαρακτηριστικά είδη που συναντάμε και στην σύγχρονη εκδοχή της. Αποτελεί κορυφαίο είδος στο ελληνικό εμπορικό τραγούδι και έχει άρρηκτα συνδεθεί με την ελληνική διασκέδαση, μέσω των νυχτερινών κέντρων με ζωντανή ελληνική μουσική, τα μπουζούκια.

## Παραπομπές


## Πηγές
*Μusipedia Τσιφτετέλι
*Τάκης Καλογερόπουλος, *Λεξικό της Ελληνικής μουσικής*, εκδόσεις Γιαλλελή, 2001.
1395 Αριμπέντα

Η **Αριμπέντα (Aribeda)** είναι ένας αστεροειδής που κινείται στην εξωτερική περιοχή της Κύριας Ζώνης Αστεροειδών και έχει απόλυτο μέγεθος (όπως ορίζεται για το Ηλιακό Σύστημα) 11,355. Ανακαλύφθηκε το 1936 από τον Γερμανό αστρονόμο Καρλ Ράινμουτ, που παρατηρούσε από τη Χαϊδελβέργη. Το όνομα του αστεροειδούς σχηματίσθηκε από τα αρχικά **A**stronomisches **R**echen-**I**nstitut, **Be**rlin **Da**hlem (= Ινστιτούτο Αστρονομικών Υπολογισμών στο Βερολίνο-Ντάλεμ).

## Φυσικά χαρακτηριστικά
Τα φυσικά χαρακτηριστικά της Αριμπέντα είναι άγνωστα.

## Εξωτερικοί σύνδεσμοι
* Τροχιά από το JPL (Java) / Εφημερίδα

Αριμπεντα
1396 Ουτενίκβα

Η **Ουτενίκβα (Outeniqua)** είναι ένας αστεροειδής της Κύριας Ζώνης Αστεροειδών με απόλυτο μέγεθος (όπως ορίζεται για το Ηλιακό Σύστημα) 11,947. Ανακαλύφθηκε το 1936 από τον Νοτιοαφρικανό αγγλικής καταγωγής αστρονόμο Σύριλ Τζάκσον, που παρατηρούσε από το Γιοχάνεσμπουργκ, και πήρε το όνομά της από την οροσειρά Ουτενίκβα της Νότιας Αφρικής.

## Φυσικά χαρακτηριστικά
Η μέση διάμετρος της Ουτενίκβα εκτιμάται σε 10,95 χιλιόμετρα. Ο φασματικός τύπος της είναι άγνωστος, ενώ το γεωμετρικό άλβεδό της είναι 0,2335. Η Ουτενίκβα περιστρέφεται γύρω από τον εαυτό της μία φορά κάθε 3 ώρες και 4,9 λεπτά, μία μάλλον ταχεία περιστροφή.

## Εξωτερικοί σύνδεσμοι
* Τροχιά από το JPL (Java) / Εφημερίδα

Ουτενικβα
1398 Ντονέρα

Η **Ντονέρα (Donnera)** είναι ένας αστεροειδής που περιφέρεται κυρίως στην εξωτερική περιοχή της Κύριας Ζώνης Αστεροειδών και έχει απόλυτο μέγεθος (όπως ορίζεται για το Ηλιακό Σύστημα) 10,188. Ανακαλύφθηκε το 1936 από τον Φινλανδό αστρονόμο Ούργιο Βάισαλα, που παρατηρούσε από το Τούρκου της Φινλανδίας. Πήρε το όνομά της προς τιμή του αστρονόμου Άντερς Ντόνερ (1854-1938), καθηγητή στο Πανεπιστήμιο του Ελσίνκι, όπως και ο κρατήρας Ντόνερ στην αόρατη πλευρά της Σελήνης.

## Φυσικά χαρακτηριστικά
Η μέση διάμετρος της Ντονέρας εκτιμάται σε 29 περίπου χιλιόμετρα. Ο φασματικός τύπος της είναι άγνωστος, ενώ το γεωμετρικό άλβεδό της είναι 0,1913. Η Ντονέρα περιστρέφεται γύρω από τον εαυτό της μία φορά κάθε 7 ώρες και 14 λεπτά.

## Εξωτερικοί σύνδεσμοι
* Τροχιά από το JPL (Java) / Εφημερίδα

Ντονερα
1394 Αλγκόα

Η **Αλγκόα (Algoa)** είναι ένας μικρός αστεροειδής της Κύριας Ζώνης Αστεροειδών με απόλυτο μέγεθος (όπως ορίζεται για το Ηλιακό Σύστημα) 12,5. Ανακαλύφθηκε το 1936 από τον Νοτιοαφρικανό αγγλικής καταγωγής αστρονόμο Σύριλ Τζάκσον, που παρατηρούσε από το Γιοχάνεσμπουργκ, και πήρε το όνομά της από τον Κόλπο Αλγκόα της Νότιας Αφρικής, όπου και το Γκεμπέχα.

## Φυσικά χαρακτηριστικά
Η μέση διάμετρος της Αλγκόα εκτιμάται σε περίπου 10 χιλιόμετρα. Τα υπόλοιπα φυσικά χαρακτηριστικά της είναι άγνωστα.

## Εξωτερικοί σύνδεσμοι
* Τροχιά από το JPL (Java) / Εφημερίδα

Αλγκοα
1400 Τιρέλα

μικρογραφία|3D μοντέλο του αστεροειδούς 1400 Τιρέλα
Η **Τιρέλα** (*Tirela*) είναι ένας αστεροειδής της Κύριας Ζώνης Αστεροειδών με απόλυτο μέγεθος (όπως ορίζεται για το Ηλιακό Σύστημα) 11,176. Ανακαλύφθηκε το 1936 από τον Γάλλο αστρονόμο Λουί Μπουαγιέ, που παρατηρούσε από το Αλγέρι, και πήρε το όνομά της από το επώνυμο ενός φίλου του, του Σαρλ Τιρέλ (*Charles Tirel*).

## Φυσικά χαρακτηριστικά
Τα φυσικά χαρακτηριστικά της Τιρέλας είναι άγνωστα. Η Τιρέλα περιστρέφεται γύρω από τον εαυτό της μία φορά κάθε 13 περίπου ώρες.

## Εξωτερικοί σύνδεσμοι
* Τροχιά από το JPL (Java) / Εφημερίδα

Τιρελα
1401 Λαβόν

Η **Λαβόν (Lavonne)** είναι ένας αστεροειδής που περιφέρετραι κυρίως στην εσωτερική περιοχή της Κύριας Ζώνης Αστεροειδών και έχει απόλυτο μέγεθος (όπως ορίζεται για το Ηλιακό Σύστημα) 12,014. Ανακαλύφθηκε το 1935 από τον Βέλγο αστρονόμο Εζέν Ντελπόρτ, που παρατηρούσε από την Υκλ του Βελγίου και της έδωσε το όνομα μιας συγγενούς του Αμερικανού αστρονόμου Μάκεμσον (*Maud Worcester Makemson*).

## Φυσικά χαρακτηριστικά
Η μέση διάμετρος της Λαβόν δεν είναι γνωστή με κάποια ακρίβεια. Ο φασματικός τύπος της είναι **S** (λιθώδης). Η Λαβόν περιστρέφεται γύρω από τον εαυτό της μία φορά κάθε 3 ώρες και 56 λεπτά.

## Εξωτερικοί σύνδεσμοι
* Τροχιά από το JPL (Java) / Εφημερίδα

Λαβον
1402 Έρι

Η **Έρι (Eri)** είναι ένας αστεροειδής της Κύριας Ζώνης Αστεροειδών με απόλυτο μέγεθος (όπως ορίζεται για το Ηλιακό Σύστημα) 12,73. Ανακαλύφθηκε το 1936 από τον Γερμανό αστρονόμο Καρλ Ράινμουτ, που παρατηρούσε από τη Χαϊδελβέργη, και πήρε το όνομά της από το υποκοριστικό του ονόματος της Γερμανίδας αστρονόμου Έρικα Σαττσνάιντερ-Κόλνιχ (*Erika Schattschneider-Kollnig*).

## Φυσικά χαρακτηριστικά
Τα φυσικά χαρακτηριστικά της Έρι είναι άγνωστα.

## Εξωτερικοί σύνδεσμοι
* Τροχιά από το JPL (Java) / Εφημερίδα

Ερι
1403 Ιδελσονία

μικρογραφία|Η τροχιά του αστεροειδούς 1403 Ιδελσονία
Η **Ιδελσονία (Idelsonia)** είναι ένας αστεροειδής της Κύριας Ζώνης Αστεροειδών με απόλυτο μέγεθος (όπως ορίζεται για το Ηλιακό Σύστημα) 11,502. Ανακαλύφθηκε το 1936 από τον Ρώσο αστρονόμο Γκριγκόρι Νικολάεβιτς Νέουιμιν, που παρατηρούσε από το Σιμέις της Κριμαίας, και πήρε το όνομά του προς τιμή του Ρώσου αστρονόμου Ναούμ Ι. Ίντελσον.

## Φυσικά χαρακτηριστικά
Η μέση διάμετρος της Ιδελσονίας εκτιμάται σε 32,80 χιλιόμετρα. Ο φασματικός τύπος της είναι **Chg** (κατά SMASSII), ενώ το άλβεδό της είναι 0,0945. Η Ιδελσονία περιστρέφεται γύρω από τον εαυτό της μία φορά κάθε 5 ώρες και 27,5 λεπτά.

## Εξωτερικοί σύνδεσμοι
* Τροχιά από το JPL (Java) / Εφημερίδα

Ιδελσονια
Μακαρένα (Σεβίλλη)

Με την ιστορική ονομασία **Μακαρένα**, επίσημα "La Macarena" φέρεται η βόρεια περιοχή, διοικητική περιφέρεια, της πόλης της Σεβίλλης (Ισπανία), στην ανατολική όχθη του Γουαδαλκιβίρ, που εκτείνεται εκατέρωθεν του βορείου αρχαίου τείχους της πόλης. Πρόκειται για παραδοσιακή περιοχή με παλαιομοδίτικη αρχιτεκτονική και στενούς δρόμους, όπου κυριαρχούν ακόμη οι θεσμοί της εκκλησίας και της οικογένειας.

## Γενικά
Η Περιοχή αυτή πολεοδομικά αναπτύσσεται σε μορφή τριγώνου με την κορυφή προς Βορρά, στην οποία και υφίστανται πλήθος ιστορικών εκκλησιών, στυλ μπαρόκ, ιστορικών κτιρίων, πλατειών, ενώ παράλληλα αποτελεί φημισμένη περιοχή πολλών λαογραφικών εκδηλώσεων της ευρύτερης περιοχής της Σεβίλλης. Ετυμολογικά για την ονομασία της έχουν προταθεί διάφορες απόψεις με επικρατέστερη ότι προέρχεται από τη θεά των Ρωμαίων την Μακαρία, κόρη του Ηρακλή.

## Μνημεία - αξιοθέατα
Στα σημαντικότερα αξιοθέατα της Μακαρένα περιλαμβάνονται οι ακόλουθες ιστορικές εκκλησίες και κτίρια, κατά σειρά από Β. προς Ν.:
# Το Κοινοβούλιο της Ανδαλουσίας, πρώην Νοσοκομείο των Πέντε Πληγών.
# Η Βασιλική της Μακαρένα
# Το Μοναστήρι του Αγίου Κλημεντίου
# Η Εκκλησία του Αγίου Ρομάν
# Το μνημείο Μουράγιας
# Το Ανάκτορο ντε λα Δουένιας
# Ο δρόμος Κάλια ντε λα Φέρια
# Η Εκκλησία του Αγίου Ιωάννη της Πάλμας
# Ο Πύργος του Δον Φαδρίκε
# Η Αλεμάδα ντε Έρκουλες
# Η Εκκλησία του Αγίου Μάρκου
# Το Κονβέντο της Αγίας Πάολας, 
# Η Εκκλησία του Αγίου Πέτρου
# Η Εκκλησία της Αγίας Καταλίνας
# Το Κονβέντο  της Αγίας Ινές

## Πηγές
* Εκδόσεις Καθημερινή - Οδηγοί του Κόσμου - Σεβίλλη και Ανδαλουσία, Αθήνα 1999, σελ.83.

## Εξωτερικοί σύνδεσμοι
* 

Κατηγορία:Σεβίλλη
XAMPP

Το **XAMPP**  είναι ένα πακέτο προγραμμάτων ελεύθερου λογισμικού, λογισμικού ανοικτού κώδικα και ανεξαρτήτου πλατφόρμας το οποίο περιέχει το εξυπηρετητή ιστοσελίδων http Apache, την βάση δεδομένων MySQL και ένα διερμηνέα για κώδικα γραμμένο σε γλώσσες προγραμματισμού PHP και Perl.

## Ετυμολογία
Το XAMPP είναι ακρωνύμιο και αναφέρεται στα παρακάτω αρχικά:
* **X** (αναφέρεται στο «cross-platform» που σημαίνει λογισμικό ανεξάρτητο πλατφόρμας)
* '''A'''pache HTTP εξυπηρετητής
* '''M'''ySQL
* '''P'''HP
* '''P'''erl

Το XAMPP είναι ελεύθερο λογισμικό το οποίο περιέχει ένα εξυπηρετητή ιστοσελίδων το οποίο μπορεί να εξυπηρετεί και δυναμικές ιστοσελίδες τεχνολογίας PHP/MySQL. Είναι ανεξάρτητο πλατφόρμας και τρέχει σε Microsoft Windows, Linux, Solaris, and Mac OS X και χρησιμοποιείται ως πλατφόρμα για την σχεδίαση και ανάπτυξη ιστοσελίδων με την τεχνολογίες όπως PHP, JSP και Servlets.

## Δυνατότητες και απαιτήσεις
Το XAMPP προϋποθέτει μόνο τα λογισμικά συμπίεσης αρχείων zip, tar, 7z ή exe κατά την διάρκεια της εγκατάστασης. Το XAMPP έχει δυνατότητα αναβάθμισης σε νέες εκδόσεις του εξυπηρετητή ιστοσελίδων http Apache, της βάσης δεδομένων MySQL, της γλώσσας PHP και Perl. Το XAMPP συμπεριλαμβάνει επίσης τα πακέτα OpenSSL και το phpMyAdmin.

## Χρήση
Επίσημα οι σχεδιαστές του XAMPP προόριζαν το λογισμικό ως εργαλείο ανάπτυξης και δοκιμής ιστοσελίδων τοπικά στον υπολογιστή χωρίς να είναι απαραίτητη η σύνδεση στο διαδίκτυο. Για να είναι δυνατή η χρήση του, πολλές σημαντικές λειτουργίες ασφάλειας έχουν απενεργοποιηθεί . Στην πράξη το XAMPP ορισμένες φορές χρησιμοποιείται και για την φιλοξενία ιστοσελίδων. Υπάρχει ειδικό εργαλείο το οποίο περιέχεται στο XAMPP για την προστασία με κωδικό των σημαντικών μερών. Το XAMPP υποστηρίζει την δημιουργία και διαχείριση βάσεων δεδομένων τύπου MySQL και SQLite.

Όταν το XAMPP εγκατασταθεί στον τοπικό υπολογιστή διαχειρίζεται τον localhost ως ένα απομακρυσμένο κόμβο, ο οποίος συνδέεται με το πρωτόκολλο μεταφοράς αρχείων FTP. Η σύνδεση στον localhost μέσω του FTP μπορεί να γίνει με το όνομα χρήστη «newuser» και το κωδικό «wampp». Για την βάση δεδομένων MySQL υπάρχει ο χρήστης «root» χωρίς κωδικό πρόσβασης.

## Παραπομπές


## Εξωτερικοί σύνδεσμοι

* www.apachefriends.org (επίσημη ιστοσελίδα). 
*Interview with Kai Seidler from the XAMPP project — *interview by Lenz Grimmer, MySQL*
*''Install XAMPP for easy, integrated development'' — *article by Nils-Erik Frantzell, IBM*
*''Installing, Configuring, and Developing with XAMPP'' — *article by Dalibor D. Dvorski, Skills Canada - Ontario*

Κατηγορία:Διαδίκτυο
Κατηγορία:Ελεύθερο λογισμικό
Ηλιόσφαιρα

[thumb|right|350px|Καλλιτεχνική απεικόνιση της ηλιόσφαιρας από τη [NASA,]]

Η **ηλιόσφαιρα** είναι μια περιοχή στο διάστημα στο διαστρικό μέσο (υδρογόνο και ήλιο που δημιουργείται στον Γαλαξία) από τον ηλιακό άνεμο που είναι πλάσμα που βγάζει ο Ήλιος συνεχώς, με μεταβαλλόμενη ταχύτητα, πυκνότητα, μαγνητικό πεδίο και θερμοκρασία. Αν και ηλεκτρικά ουδέτερα, τα άτομα από το διαστρικό αέριο μπορούν να διαπεράσουν αυτήν την φυσαλίδα. Σχεδόν το σύνολο του υλικού της ηλιόσφαιρας προέρχεται από τον Ήλιο τον ίδιο. Στο παρελθόν, είχε θεωρηθεί για δεκαετίες ότι εκτείνεται σε ένα μεγάλο σχήμα όπως ενός κομήτη, αλλά το 2009 τα δεδομένα από το Cassini και IBEX δείχνουν ένα διαφορετικό σχήμα. Μια άλλη αλλαγή σε ότι πιστευόταν παλαιότερα, είναι ότι ο ηλιοσφαιρικός κολεός (Heliosheath) δεν είναι ομαλός, αλλά γεμάτος με μαγνητισμένες δίνες.

Για τα πρώτα δέκα δισεκατομμύρια χιλιόμετρα της ακτίνας του, ο ηλιακός άνεμος ταξιδεύει με πάνω από ένα εκατομμύριο χιλιόμετρα την ώρα. Δεδομένου ότι τελικώς αρχίζει να συγκρούεται με το διαστρικό μέσο, αρχίζει σταδιακά να επιβραδύνεται, ώσπου τελικά να σταματήσει εντελώς. Το σημείο όπου ο ηλιακός άνεμος επιβραδύνεται, είναι το όριο του κρουστικού κύματος (Termination Shock). Το εξωτερικό όριο της ηλιόσφαιρας ονομάζεται ηλιόπαυση (*Heliopause*). Η ηλιόπαυση είναι το όριο της ηλιόσφαιρας, η επιφάνεια όπου η πίεση των εξερχόμενων σωματιδίων του ηλιακού ανέμου και των εισερχόμενων σωματιδίων από τη μεσοαστρική περιοχή εξισορροπούνται.

Μέχρι το 2012 υπήρχε η άποψη πως εξωτερικά από την περιοχή της ηλιόσφαιρας, στις 230 AU, δημιουργείτο ένα τοξοειδές *Κύμα Κρούσης* (αγγλικά: *Bow Shock*), εξαιτίας της κίνησης του Ήλιου μέσα στον Γαλαξία. Παρόμοιες περιοχές παρατηρούνται συχνά σε πολλά αστέρια στο σύμπαν. Ωστόσο, με βάση νέα δεδομένα από την αποστολή ΙΒΕΧ το 2012, τα οποία μελετήθηκαν σε σύγκριση με δεδομένα από τις αποστολές Voyager 1 και 2, απέδειξαν πως το Ηλιακό σύστημα δεν δημιουργεί τέτοια περιοχή, πιθανόν λόγω της μικρότερης ταχύτητας, από αυτή από την οποία πιστεύαμε μέχρι τότε, με την οποία κινείται αυτή την στιγμή ο Ήλιος στο διαστρικό μέσο.

## Βόγιατζερ
[thumb|right|150px|[Βόγιατζερ 1.]]

Σήμερα το διαστημικό σκάφος *[[Βόγιατζερ 1]]* της ΝΑΣΑ έχει εισέλθει σε μια νέα περιοχή μεταξύ του ηλιακού μας συστήματος και το διαστρικό διάστημα. Τα δεδομένα που προέρχονται από το *Βόγιατζερ 1* κατά το τελευταίο έτος, αποκαλύπτουν αυτή τη νέα περιοχή να είναι ένα είδος «κοσμικού καθαρτηρίου». Εκεί, ο άνεμος των φορτισμένων σωματιδίων από τον Ήλιο έχει ηρεμήσει, το μαγνητικό πεδίο του ηλιακού μας συστήματος έχει συσσωρευτεί, και υψηλής ενέργειας σωματίδια από το εσωτερικό ηλιακό μας σύστημα φαίνεται να διαρρέουν έξω στο διαστρικό διάστημα.

## Παραπομπές


## Πηγές
* 
* 

## Περαιτέρω ανάγνωση
* 
* 

## Εξωτερικοί σύνδεσμοι

* Voyager Interstellar Mission Objectives
* NASA GALEX (Galaxy evolution Explorer) homepage at Caltech
* A Big Surprise from the Edge of the Solar System  (NASA 06.09.11)

Κατηγορία:Ήλιος
Κατηγορία:Φυσική πλάσματος
Κάνθαρος

[thumb|right|250px|Συμποσιαστής σε κάνθαρο του [Ζωγράφος του μεγάλου Αθηναϊκού κανθάρου|ζωγράφου του μεγάλου Αθηναϊκού Κανθάρου, Μουσείο του Λούβρου, αρ. CA1139τέλη του 5ου&nbsp;αιώνα π.&nbsp;Χ.]]
[thumb|right|250px|[Ανάγλυφο από τα Χρύσαφα αρ. 731 στο Αρχαιολογικού Μουσείου του Βερολίνου|Ταφικό ανάγλυφο από τα Χρύσαφα, περ 550-530 π.&nbsp;Χ., Αρχαιολογική Συλλογή Βερολίνου.]]
Ο **κάνθαρος** είναι είδος αρχαίου ελληνικού αγγείου με σώμα σχήματος ποτηριού με κάθετη λαβή αμφίπλευρα, συνδεδεμένη με το χείλος του αγγείου και με υψηλή καμπυλωμένη λαβή στο επάνω μέρος. Ως σκεύος είναι συνδεδεμένο με την λατρεία του θεού Διονύσου, και αποτελεί σύμβολό του. 
## Ιστορική αναδρομή
Το σχήμα του αγγείου διαμορφώθηκε κατά τη μεσοελλαδική περίοδο και θεωρείτο ήδη αρχαίο κατά την κλασική εποχή. Κατασκευάστηκε αρχικά ιδιαίτερα στη Λακωνία και Βοιωτία, και χρησιμοποιείτο ως ανάθημα, και θρησκευτικό σκεύος στην καθημερινή εξάσκηση της λατρείας στους ιδιωτικούς χώρους. Στην γεωμετρική εποχή συναντάμε κανθάρους στην Βοιωτία και Αττική ως ταφικά αναθήματα, συνήθως σε τάφους ανδρών που συχνά συνοδεύονται με ανάγλυφες παραστάσεις πολεμικού ή αθλητικού θέματος. Στη Βοιωτία συνέχισε να χρησιμοποιείται ως ταφικό ανάθημα μέχρι και την ύστερη κλασική εποχή. Το 600 π.Χ. περίπου εξελίχθηκε το ιδιόμορφο σχήμα με τον υψηλό πόδα. Παράλληλα εξαπλώθηκε η χρήση του και στους Ετρούσκους. 

Κατά την ύστερη κλασική και ελληνιστική εποχή η χρήση του συναντάται επίσης και στην καθημερινή ζωή, ενώ παραμένει συνδεδεμένο με την ανδρεία, το ανδρικό φύλλο και την λατρεία των νεκρών. Οι μεγαλύτεροι κάνθαροι που βρέθηκαν έχουν ύψος μέχρι και 50 εκατοστά και ήταν τοποθετημένοι επάνω σε τάφους. Κάνθαροι απεικονίζονται επίσης σε ανάγλυφα και αττικές αγγειογραφίες, στο χέρι του νεκρού, του θεού Διονύσου, ή κάποιου συνοδού του.
## Πηγές

* Ingeborg Scheibler: *Griechische Töpferkunst. Herstellung, Handel und Gebrauch der antiken Tongefässe*, C. H. Beck, München 1983 (Becks archäologische Bibliothek) ISBN 3-406-09544-5, S.&nbsp;20–21;&nbsp;38

## Παραπομπές


Κατηγορία:Αρχαία ελληνικά αγγεία ανά είδος
Αθανάσιος Ζαφειρόπουλος

Ο **Αθανάσιος Ζαφειρόπουλος** ήταν Έλληνας αγωνιστής του 1821. Καταγόταν από την Κόζιτσα της Ναυπακτίας.

Έλαβε μέρος στην Ελληνική Επανάσταση του 1821 όπου και διακρίθηκε σε πολλές μάχες και ιδιαίτερα στη Στερεά Ελλάδα. Το 1824 του απονεμήθηκε ο βαθμός του ταξίαρχου.

## Πηγές
* Εγκυκλοπαίδεια Πάπυρος Larousse Britannica" τομ.25os, σελ.372.

Κατηγορία:Αγωνιστές του 1821
Διοργανώσεις Ε.Π.Σ. Θεσσαλίας 2011–12

Για την **περίοδο 2011–12**, η Ένωση Ποδοσφαιρικών Σωματείων Θεσσαλίας είναι η διοργανώτρια αρχή, υπεύθυνη για τη διεξαγωγή των καθιερωμένων ποδοσφαιρικών διοργανώσεων, του πρωταθλήματος και του κυπέλλου, στο νομό Μαγνησίας.

## Πρωτάθλημα

O Α.Σ. Ρήγας Φεραίος Βελεστίνου είχε πανηγυρίσει το πρωτάθλημα, και o Λευτέρης Δενελάβας με τον Θησέας Αγριάς είχε αναδειχθεί πρώτος σκόρερ.

### Α΄ Κατηγορία

*Η  Χλόη  έχει αποβληθεί  από το πρωτάθλημα, ενώ  από -3 έχουν Σκιάθος  και  Γαζής.

### Β΄ Κατηγορία

* Ο Ιάσων Α.Μ. ξεκίνησε το πρωτάθλημα με -6 βαθμούς και ο Αστέρας Ριζ. με -2, ενώ ο Κένταυρος Αργ. έχει έναν μηδενισμό. Ο Α.Ο. Σκόπελος απέσυρε τη συμμετοχή της στη Β' Κατηγορία ΕΠΣΘ.

### Γ΄ Κατηγορία
 

 Ο Ηρακλής Α.Θ. ξεκίνησε το πρωτάθλημα με -8 βαθμούς και οι Α.ΠΟ.Β. και Αετός με -2. 
 Ρεπό στον γ’ γύρο έκανε η Δημητριάς.

## Πηγές - Εξωτερικοί σύνδεσμοι
* https://web.archive.org/web/20091205081554/http://www.epsth.gr/ *Το επίσημο site της ΕΠΣΘ*
* https://web.archive.org/web/20120202200420/http://www.mycitynet.gr/web/list.php?cat=2000&subcat=2002&lang=gr *Πηγή αθλητικών νέων για την Μαγνησία*

Κατηγορία:Ε.Π.Σ. Θεσσαλίας
Κατηγορία:Εγχώρια ποδοσφαιρικά πρωταθλήματα 2011-2012
Κανό

thumb|right|Κανό που κατασκευάστηκε γύρω στο 1912.
Το **κανό** είναι στενόμακρο πλοιάριο από κορμό δέντρου, με την πλώρη και την πρύμνη του ίδιου σχήματος. Κινείται με ένα κουπί ή και με πανιά. Από τα πιο παλαιά πλοία, χρησιμοποιείται και σήμερα από τους ιθαγενείς της Αμερικής, της Αφρικής και της Ωκεανίας. Κανό λέγονται και τα πλοιάρια με πανιά με σκεπασμένη την πλώρη και την πρύμνη, που χρησιμοποιούνται για αναψυχή.

Η ονομασία έχει δοθεί και σε θαλάσσια σπορ με μικρά κωπήλατα πλοιάρια, σε ήρεμα νερά. Τα κουπιά τους δεν είναι στερεωμένα σε σκαρμούς.

Κατασκευασμένο ανάμεσα στο 8200 με 7600 π.Χ. και ανακαλυμμένο στην Ολλανδία, το κανό του Πέσσε μπορεί να είναι το παλαιότερο γνωστό κανό. Εκσκαφές στη Δανία αποκαλύπτουν την χρήση κουπιών κατά τη διάρκεια της περιόδου Ερτεμπέλε (περίπου 5300 με 3950 π.Χ.).

## Παραπομπές


## Εξωτερικοί σύνδεσμοι
* 
* 


Κατηγορία:Κωπήλατα πλοία
Κατηγορία:Κανόε καγιάκ
Α.Σ. Απολλωνιάδα Πάτρας

Η **Απολλωνιάδα** ή **Απολλωνιάς** είναι αθλητικός σύλλογος της Πάτρας. Ιδρύθηκε το 1975 με χρώματα μαύρο - άσπρο και τμήματα καλαθοσφαίρισης και πετοσφαίρισης αντρών και γυναικών. Η Απολλωνιάδα ιδρύθηκε και είναι ακόμη και σήμερα θυγατρική ομάδα του Απόλλωνα Πατρών. Έδρα της Απολλωνιάδας είναι το κλειστό γυμναστήριο του Απόλλωνα στην συνοικία Περιβόλα.

## Τμήμα καλαθοσφαίρισης
Το τμήμα καλαθοσφαίρισης αντρών έπαιξε πρώτη φορά σε εθνική κατηγορία την περίοδο 1999-00 και την προηγούμενη περίοδο είχε κατακτήσει το πρωτάθλημα της ΕΣΚΑ-Η. Πρωταθλήτρια ΕΣΚΑ-Η ήταν και την αγωνιστική περίοδο 2001-02. Δύο φορές πρωταθλήτρια Ελλάδος παίδων το 1999 και το 2000.

Από την Απολλωνιάδα έχουν ξεκινήσει την καριέρα τους οι Νίκος Μπάρλος, Γιάννης Σίνης και άλλοι. Την περίοδο 2011-12 η Απολλωνιάδα αγωνίστηκε στην Γ΄εθνική, επιστρέφοντας μετά από απουσία τριών χρόνων, και είναι μέχρι στιγμής (2016) η τελευταία της παρουσία σε εθνικές κατηγορίες.

### Παρουσίες στις εθνικές κατηγορίες

### Τίτλοι
* Πρωταθλήματα ΕΣΚΑ-Η: 1998-99, 2001-02
* Πρωτάθλημα εφήβων ΕΣΚΑ-Η: 2010
* Πανελλήνιο πρωτάθλημα παίδων: 1999, 2000
* Final-4 Βόλεϊ 2011 πρωταθλήτρια παγκορασίδων: 2011

### Τρέχουσα αγωνιστική περίοδος
Κατά την πιο πρόσφατη αγωνιστική περίοδο, 2015-16, η Α.Σ. Απολλωνιάδα Πάτρας έλαβε μέρος στο Πρωτάθλημα της Α2 Κατηγορίας Ανδρών που διοργανώνει η Ε.Σ.Κ.Α.Η., ολοκληρώνοντας τις αγωνιστικές της υποχρεώσεις στην 2η θέση της τελικής βαθμολογικής κατάταξης.

## Τμήμα πετοσφαίρισης γυναικών
Το τμήμα πετοσφαίρισης γυναικών για το 2011-12 αγωνίζεται στην Α' κατηγορία του τοπικού πρωταθλήματος.

## Παραπομπές


## Εξωτερικοί σύνδεσμοι
* Απόλλων Πατρών επίσημη ιστοσελίδα-κοινή με Απολλωνιάδα

*
Κατηγορία:Αθλητικοί σύλλογοι Αχαΐας
Κατηγορία:Ελληνικοί σύλλογοι καλαθοσφαίρισης
Κατηγορία:Ελληνικοί σύλλογοι πετοσφαίρισης
Κατηγορία:Σωματεία Ε.Σ.Κ.Α.Η.
Κατηγορία:Σωματεία Ε.Σ.ΠΕ.Π.
Κατηγορία:Ιδρύσεις αθλητικών συλλόγων το 1975
Κατηγορία:Ιδρύσεις ομάδων καλαθοσφαίρισης το 1975
Κύπελλο Κύπρου ποδοσφαίρου ανδρών 2011-12

Το **Κύπελλο Κύπρου 2011-12** ήταν η 70η έκδοση του Κυπέλλου Κύπρου. Νικήτρια ήταν η Ομόνοια για 14η φορά στην ιστορία της.

## Σύστημα διεξαγωγής
Στο κύπελλο Κύπρου 2011-12 συμμετείχαν οι 14 ομάδες του πρωταθλήματος Α΄ κατηγορίας 2011-12 και οι 14 ομάδες του πρωταθλήματος Β΄ κατηγορίας 2011-12. 

Διεξήχθη σε 5 γύρους. Στον Α΄ γύρο έγιναν μονοί αγώνες στην έδρα της ομάδας που είχε κληρωθεί ως γηπεδούχος. Σε περίπτωση που ένας αγώνας έληγε ισόπαλος, ακολουθούσε ημίωρη παράταση. Αν και μετά τη λήξη της παράτασης το αποτέλεσμα εξακολουθούσε να ήταν ισόπαλο, τότε εκτελούνταν πέναλτι.
Στους επόμενους 3 γύρους έγιναν διπλοί αγώνες με κάθε ομάδα να αγωνίζεται στην έδρα της και στην έδρα του αντιπάλου. Προκρινόταν η ομάδα που πετύχαινε τον μεγαλύτερο αριθμό τερμάτων και στους δύο αγώνες. Σε περίπτωση όπου και στους δύο αγώνες και οι δύο ομάδες σημείωσαν τον ίδιο αριθμό τερμάτων το κάθε τέρμα που σημειώθηκε εκτός έδρας λογιζόταν διπλό. Η ομάδα που με βάση το σύστημα αυτό, έχει τα περισσότερα τέρματα προκρινόταν στον επόμενο γύρο. Στην περίπτωση που και οι δύο ομάδες είχαν επιτύχει τον ίδιο αριθμό τερμάτων στην έδρα τους ή εκτός έδρας, δινόταν ημίωρη παράταση ευθύς μετά το τέλος του δεύτερου αγώνα. Αν κατά τη διάρκεια της παράτασης  και οι δύο ομάδες επιτύγχαναν τον ίδιο αριθμό τερμάτων τα τέρματα που σημειώθηκαν εκτός έδρας λογίζονταν διπλά (δηλαδή προκρινόταν η φιλοξενούμενη ομάδα). Στην περίπτωση που κατά τη διάρκεια της παράτασης δεν σημειώνονταν τέρματα, η πρόκριση καθοριζόταν με την εκτέλεση πέναλτι.

Ο τελικός ήταν μονός.

Η κυπελλούχος ομάδα είχε το δικαίωμα συμμετοχής στο ΟΥΕΦΑ Γιουρόπα Λιγκ 2012–13.

## Α΄ γύρος
Στον Α΄ γύρο συμμετείχαν οι 11 από τις 14 ομάδες του πρωταθλήματος Α΄ κατηγορίας 2011-12 και οι 13 από τις 14 ομάδες του πρωταθλήματος Β΄ κατηγορίας 2011-12. Από τον Α΄ γύρο εξαιρέθηκαν οι ομάδες που συμμετείχαν στον τελικό του Κυπέλλου Κύπρου 2010-11, Ομόνοια Λευκωσίας και Απόλλων, καθώς και οι ομάδες που αναδείχθηκαν ομάδες ήθους (fair play) των πρωταθλημάτων Α΄ κατηγορίας 2010-11 και Β΄ κατηγορίας 2010-11, Εθνικός Άχνας και Ομόνοια Αραδίππου αντίστοιχα. Οι 11 ομάδες της Α΄ κατηγορίας που συμμετείχαν στον Α΄ γύρο δεν κληρώνονταν μεταξύ τους.





## Β΄ γύρος
Στον Β΄ γύρο συμμετείχαν οι ομάδες που προκρίθηκαν από τον Α΄ γύρο και οι 4 ομάδες που είχαν εξαιρεθεί από τον Α΄ γύρο.





## Προημιτελικά
Στην προημιτελική φάση συμμετείχαν οι ομάδες που προκρίθηκαν από τον Β΄ γύρο.





## Ημιτελικά
Στην ημιτελική φάση συμμετείχαν οι ομάδες που προκρίθηκαν από την προημιτελική φάση.





## Τελικός
Στον τελικό προκρίθηκαν η Ομόνοια και η ΑΕΛ. Ο τελικός διεξήχθη στις 16 Μαΐου 2012 στο Νέο Γ.Σ.Π. στη Λευκωσία. Παρόλο που το Νέο Γ.Σ.Π. αποτελούσε έδρα της Ομόνοια, η ΑΕΛ συμφώνησε στη διεξαγωγή του παιχνιδιού σε αυτό το στάδιο. Νικήτρια ήταν η Ομόνοια με σκορ 1-0.

## Παραπομπές


## Πηγές
*
*
*
*

## Βιβλιογραφία
*

## Δείτε επίσης

* Κύπελλο Κύπρου (ποδόσφαιρο ανδρών)
* Α΄ κατηγορία ποδοσφαίρου ανδρών Κύπρου 2011-12

Κατηγορία:Κύπελλο Κύπρου (ποδόσφαιρο ανδρών)
Κατηγορία:Εγχώρια ποδοσφαιρικά κύπελλα 2011-2012
Αεροσκόπιο

Το **αεροσκόπιο** είναι ειδική συσκευή μέτρησης ρύπων του ατμοσφαιρικού αέρα.

Η συσκευή στην πραγματικότητα είναι μία αεραντλία που διαθέτει ειδικά φίλτρα μέσα από τα οποία διοχετεύεται ρεύμα αέρος όπου τα διάφορα αιωρούμενα σωματίδια συγκρατούνται από αυτά, όπως π.χ. σκόνη και άλλα σωματίδια. Με την τεχνολογική εξέλιξη σύγχρονες τέτοιες συσκευές μπορούν και ανιχνεύουν βακτήρια, αιθάλη, ακόμα και ραδιενεργά στοιχεία. Η μέτρηση που γίνεται εκφράζεται κατ' όγκο.

Ετυμολογικά η ονομασία αυτή είναι σύνθετη από τις λέξεις *αήρ*, (αέρος) + *σκόπιο* (εκ του σκοπώ).

## Πηγές
* "Εγκυκλοπαίδεια Πάπυρος Larousse Britannica" τομ.3ος, σελ.142.

Κατηγορία:Τεχνικά όργανα
Κατηγορία:Ατμοσφαιρική ρύπανση
Δημήτρης Βακρινός

Ο **Δημήτρης Βακρινός** (Πυρρή Αρκαδίας, 1962 – Φυλακές Κορυδαλλού, 12 Μαΐου 1997) ήταν Έλληνας αυτοκινητιστής (οδηγός ταξί), ο οποίος ομολόγησε την εν ψυχρώ δολοφονία για ασήμαντες αφορμές πέντε ανθρώπων και τις απόπειρες δολοφονίας άλλων επτά, στο χρονικό διάστημα 1987–1996. Είχε χαρακτηριστεί ως «ο δολοφόνος με το κράνος», καθώς συνήθιζε να πυροβολεί φορώντας το κράνος του μοτοσυκλετιστή. 

Συνελήφθη τον Απρίλιο του 1997, προφυλακίστηκε στις Φυλακές Κορυδαλλού, όπου και βρέθηκε νεκρός, κρεμασμένος από τα κορδόνια των παπουτσιών του σε μια σωλήνωση των λουτρών της φυλακής, στις 12 Μαΐου 1997, πριν διεξαχθεί η δίκη Κηδεύτηκε στο Παλαιό Νεκροταφείο της Αναστάσεως του Πειραιά. 

## Πηγές
*Ηλεκτρονική έκδοση εφημερίδας «Το Βήμα», συντάκτρια Παναγιώτα Μπίτσικα, 13 Απριλίου 1997
*Πάνος Σόμπολος, «Τα εγκλήματα που συγκλόνισαν την Ελλάδα», Εκδόσεις Πατάκη, Αθήνα 2014, σελίδες 244–264, ISBN 978-960-16-5596-3

Κατηγορία:Αυτόχειρες
Κατηγορία:Έλληνες κατά συρροή δολοφόνοι
Γ΄ Εθνική ποδοσφαίρου ανδρών 1999-2000

Το πρωτάθλημα της **Γ΄ Εθνικής ποδοσφαίρου ανδρών της περιόδου 1999-00** διεξήχθη με τη συμμετοχή 20 ομάδων που σχημάτισαν έναν όμιλο. Η διεξαγωγή του πρωταθλήματος με έναν μόνο όμιλο έγινε για πρώτη φορά μετά το 1989.

Με την ολοκλήρωση του πρωταθλήματος την άνοδο στην Β΄ Εθνική εξασφάλισαν ο Ακράτητος Άνω Λιοσίων και ο Ναυπακτιακός Αστέρας. Υποβιβάστηκαν απευθείας οι ομάδες Α.Σ. Νεαπόλεως, Ποσειδώνας Μηχανιώνας, Εθνικός Κατερίνης, Α.Π.Ο. Κερατσίνι, ΑΟ Καρδίτσα, Εδεσσαϊκός, Δόξα Βύρωνα ενώ ύστερα διαδικασία μπαράζ υποβιβάστηκαν επίσης οι ομάδες Θεσπρωτός Ηγουμενίτσας, Αγερσανί Νάξου και Νίκη Βόλου.

## Βαθμολογία

## Αγώνες μπαράζ
### Μπαράζ για την 13η θέση

Νεάπολη Θεσσαλονίκης - Νίκη Βόλου 2-4.                                                                                                                                                                       

Στους αγώνες μπαράζ για την παραμονή συμμετείχαν οι ομάδες που κατέλαβαν τις θέσεις 8 έως 13. Οι ομάδες σχημάτισαν ζευγάρια αντιπάλων ως εξής: ο 8ος της βαθμολογίας αναμετρήθηκε με τον 13ο, ο 9ος με τον 12ο και ο 10ος με τον 11ο. Το κάθε ζευγάρι πραγματοποίησε τρεις αγώνες, ο νικητής των οποίων εξασφάλιζε την παραμονή του στην κατηγορία. Από τη διαδικασία παρέμειναν στην κατηγορία το Λεωνίδιο, ο Κιλκισιακός και οι Λύκοι Καλοχωρίου και υποβιβάστηκαν ο Θεσπρωτός, το Αγερσανί και η Νίκη Βόλου.

Ζευγάρι των θέσεων 10-11
*17 Ιουνίου, Λύκοι Καλοχωρίου - Θεσπρωτός **2-2**
*21 Ιουνίου, Θεσπρωτός - Λύκοι Καλοχωρίου **0-2**
*26 Ιουνίου, Λύκοι Καλοχωρίου - Θεσπρωτός **1-0**

Ζευγάρι θέσεων 9-12
*17 Ιουνίου, Κιλκισιακός - Αγερσανί **2-1**
*21 Ιουνίου, Αγερσανί - Κιλκισιακός **2-1**
*25 Ιουνίου, Κιλκισιακός- Αγερσανί **1-1**

Ζευγάρι θέσεων 8-13
*18 Ιουνίου, Λεωνίδιο - Νίκη Βόλου **2-0**
*21 Ιουνίου, Νίκη Βόλου - Λεωνίδιο **2-1**
*25 Ιουνίου, Λεωνίδιο - Νίκη Βόλου **3-0**

## Παραπομπές


## Πηγές

Κατηγορία:Γ΄ Εθνική κατηγορία ποδοσφαίρου αντρών Ελλάδας
Κατηγορία:Εγχώρια ποδοσφαιρικά πρωταθλήματα 1999-2000
Κοινωνική ομάδα

[μικρογραφία|δεξιά|300px|Η ''ευτυχισμένη οικογένεια'' του [Γιαν Στέιν είναι συχνά η πιο σημαντική κύρια ομάδα που έχει τις δικές της αξίες, κανόνες και συμπεριφορές]]
**Κοινωνική ομάδα** είναι ένα σύνολο ανθρώπων που βρίσκονται σε αλληλοεπίδραση σε μικρότερο ή μεγαλύτερο βαθμό ως προς την επίτευξη ενός σκοπού που τελικά καθορίζει και τον τύπο της ένταξής τους σε μια συγκεκριμένη ομάδα.

Έτσι π.χ. συγκεντρωμένα άτομα στη στάση λεωφορείου, ενώ είναι ένα σύνολο ανθρώπων που μπορεί να συναναστραφούν και να επικοινωνήσουν μεταξύ τους για κάποιο χρονικό διάστημα, δεν συνιστούν κοινωνική ομάδα, αλλά ομάδα προσέγγισης. Aυτό γιατί δεν επικοινωνούν συστηματικά και δεν εργάζονται για έναν κοινό σκοπό ή μια ομάδα πίεσης,η οποία κατά κανόνα είναι μια ομάδα απρόσωπη χωρίς δηλαδή το στοιχείο της σωματικής προσέγγισης.

## Παραπομπές


## Βιβλιογραφία
* George Homans, *The Human Group*, Harcout Brace, New York, 1950
* Πλάτων Σταματιάδης, *Θεωρία της Κοινωνικής Ομάδος*, εκδ. Στυλιανός Σετάκης, 1962
* T. B. Bottomore, *Sociology: A Guide to problems and Literature*, μετάφρ. εκδ. GUTEENBERG, 1971
* Imogen Seger, *Εισαγωγή στην Κοινωνιολογία*: «Ένα σύντομο μάθημα πάνω στην Κοινωνιολογική θεωρία», εκδ. Μπουκουμάνη, 1977, σλ. 111-180
* Γκέοργκ Ζίμελ (Georg Simmel), *Δοκίμια Κοινωνιολογίας*: «Ο ιστός των κοινωνικών ομάδων», «Ο ποσοτικός καθορισμός της ομάδας», «Ανταγωνισμός και συγκρούσεις κοινωνικής ομάδας». εκδ. Γερ. Αναγνωστίδη.

Κατηγορία:Κοινωνική ψυχολογία
Κατηγορία:Ορολογία της κοινωνιολογίας
Πυρηνική μεμβράνη

**Πυρηνική μεμβράνη** ή **πυρηνικός φάκελος** ονομάζεται η μεμβράνη που περιβάλλει τον πυρήνα των κυττάρων και αποτελείται από δυο στοιχειώδεις μεμβράνες, μια εσωτερική και μια εξωτερική. Κατά διαστήματα στην επιφάνεια του πυρηνικού φακέλου εμφανίζονται πόροι οι οποίοι σχηματίζονται από την συνένωση των δυο στοιχειωδών μεμβρανών. Οι πυρηνικοί πόροι παίζουν σημαντικό ρόλο στην επικοινωνία του πυρήνα με το κυτταρόπλασμα, γιατί ελέγχουν τα μακρομόρια που ανταλλάσσονται μεταξύ τους.



Κατηγορία:Κυτταρολογία
Γλαγολιτικό αλφάβητο

[right|200px|thumb|Η πρώτη σελίδα από το [Κατά Μάρκον Ευαγγέλιον|Κατά Μάρκον Ευαγγέλιο του Κώδικα Ζωγράφου]]

Το  **γλαγολιτικό αλφάβητο** (ⰳⰾⰰⰳⱁⰾⰹⱌⰰ, *γκλαγκόλιτσα*· στα ρωσικά: глаголица) είναι το παλαιότερο γνωστό σλαβικό αλφάβητο.  
Γενικά συμφωνείται ότι δημιουργήθηκε τον 9ο αιώνα από τον Άγιο Κύριλλο, βυζαντινό μοναχό από τη Θεσσαλονίκη. Αυτός και ο αδελφός του, ο Άγιος Μεθόδιος, στάλθηκαν από τον Βυζαντινό Αυτοκράτορα Μιχαήλ Γ' το 863 στη Μεγάλη Μοραβία για να εξαπλώσουν τον Χριστιανισμό ανάμεσα στους Δυτικούς Σλάβους στην περιοχή. Οι αδελφοί αποφάσισαν να μεταφράσουν τα λειτουργικά βιβλία στην παλαιά σλαβονική γλώσσα που ήταν κατανοητή από τον γενικό πληθυσμό, αλλά καθώς τα λόγια αυτής της γλώσσας δεν μπορούσαν εύκολα να γραφούν χρησιμοποιώντας είτε το ελληνικό είτε το λατινικό αλφάβητο, ο Κύριλλος αποφάσισε να εισάγει ένα νέο αλφάβητο, το γλαγολιτικό, το οποίο βασίστηκε στην τοπική διάλεκτο των σλαβικών φυλών από το βυζαντινό θέμα της Θεσσαλονίκης.

Μετά το θάνατο του Κυρίλλου και του Μεθόδιου, το γλαγολιτικό αλφάβητο έπαψε να χρησιμοποιείται στη Μοραβία, αλλά οι μαθητές του συνέχισαν να το διαδίδουν στην Πρώτη Βουλγαρική Αυτοκρατορία, όπου όμως στη συνέχεια εκτοπίστηκε από το κυριλλικό αλφάβητο. Το Γλαγολιτικό αλφάβητο διατηρήθηκε μόνο από τους κληρικούς στην Κροατία που συνέχισαν να γράφουν στη εκκλησιαστική σλαβονική γλώσσα μέχρι τις αρχές του 19ου αιώνα.

## Ονομασία
Το όνομά του αυτό του αποδόθηκε αρκετούς αιώνες μετά τη δημιουργία του, και προέρχεται από το  πρωτοσλαβικό *glagolъ* "λόγος". Επίσης το τέταρτο γράμμα του γλαγολιτικού αλφαβήτου είναι το Γκλάγκολι (Γ). Το ρήμα  *глаголить* σημαίνει  "μιλώ, συνομιλώ". Υπάρχουν τεκμήρια  ότι το όνομα *γκλαγκόλιτσα* αναπτύχθηκε στα Βαλκάνια γύρω στον 14ο αιώνα και προήλθε  από τη λέξη  *глаголить*, που χρησιμοποιούσαν οι θιασώτες της λειτουργίας στα Σλαβονικά.

Η ονομασία *Γλαγολιτικό* στα  λευκορωσικά είναι *глаголіца* (*hłaholica*), στα βουλγαρικά, ρωσικά και  (*glagolica*), στα κροατικά "glagoljica", στα Σερβικά *глагољица*, στα Τσέχικα *hlaholice,* στα Πολωνικά *głagolica*, στα Σλοβένικα *glagolica*, στα Σλοβακικά *hlaholika,* και στην  Ουκρανική *глаголиця* (*hlaholyća*).

## Το γλαγολιτικό αλφάβητο

## Παραπομπές


## Εξωτερικοί σύνδεσμοι
* 

Κατηγορία:Αλφάβητο
Κατηγορία:Σλαβικός πολιτισμός
Κατηγορία:Ιστορία της Μακεδονίας (περιοχή)
PD

Η συντομογραφία λατινικών χαρακτήρων **PD** ή **Pd** (στην αγγλική γλώσσα προφέρεται πι-ντι) μπορεί να αναφέρεται:

## Επιστήμη
* Στο Παλλάδιο ως **Pd**, στο χημικό στοιχείο. 
*Στην Pure Data ως **Pd** στη γλώσσα προγραμματισμού. 
## Άλλες χρήσεις
*Στην Πάδοβα (επαρχία) της Ιταλίας ως **PD**.  
*Ως **PD** στο Δημοκρατικό κόμμα της Αλβανίας.
Χριστόφορος Μαρίνος

Ο **Χριστόφορος Μαρίνος** (1967 - 23 Ιουλίου 1996) ήταν Έλληνας αναρχικός, γνωστός για την εμπλοκή του με την αστυνομία και με τη δικαιοσύνη, αλλά και για τις αδιευκρίνιστες συνθήκες θανάτου του. Κατηγορήθηκε από την αστυνομία για συμμετοχή σε τρομοκρατικές οργανώσεις, αθωώθηκε ωστόσο από τη δικαιοσύνη. Για τους ομοϊδεάτες του αποτελεί ένα *ασυμβίβαστο σύμβολο*.

## Δράση και διώξεις
Η δραστηριότητά του ξεκίνησε από την αρχή της δεκαετίας του 1980, όταν εντάχτηκε στην *Ένωση Αναρχικών*. 

Το 1987 έχει το πρώτο σοβαρό επεισόδιο με τις Αρχές, όταν συλλαμβάνεται σε διαμέρισμα, ύστερα από απόπειρα κλοπής ασυρμάτου από κρατικό αυτοκίνητο. Στο ίδιο περιστατικό πέφτει νεκρός από σφαίρες της Ειδικής Αντιτρομοκρατικής Υπηρεσίας ο σύντροφός του, Μιχάλης Πρέκας, που είχε βγει ένοπλος στο μπαλκόνι για να διαπραγματευτεί με τους αστυνομικούς. Πυροβολώντας στον αέρα δέχτηκε σωρεία πυροβολισμών από αστυνομικούς.

Σε τηλεοπτική εμφάνιση ερωτήθηκε από τη δημοσιογράφο Έλλη Στάη γιατί συνεχίζει, ενώ άλλα μέλη του ίδιου ιδεολογικού χώρου έχουν αποσυρθε και απάντησε ότι δεν αντέχουν όλοι να σηκώσουν το βάρος της κρατικής καταδίωξης . 

Φοίτησε στην Πολυτεχνική σχολή του Πανεπιστημίου Πατρών. Τους τελευταίους μήνες πριν το θάνατό του υπέφερε από ψυχολογικά προβλήματα. 

Σκοτώθηκε στις 23 Ιουλίου του 1996, στο πλοίο *Πήγασος*, όπου σύμφωνα με τις Αρχές αυτοκτόνησε με πυροβόλο όπλο, κατά τη διάρκεια επιχείρησης των ειδικών δυνάμεων (*[[ΕΚΑΜ]]*) στην καμπίνα του. Ήταν υπόδικος, αφού κατηγορούνταν για την υπόθεση δολοφονίας ταμία του Γενικού Κρατικού Νοσοκομείου Νίκαιας και βρίσκονταν σε κατ' οίκον περιορισμό, ύστερα από δικαστική απόφαση. Είχε προβεί σε απεργία πείνας 69 ημερών, διαμαρτυρόμενος για τις άδικες όπως υποστήριζε κατηγορίες σε βάρος του. Στις 23 Ιουλίου επέστρεφε από τη Σέριφο έχοντας παραβιάσει τον κατ' οίκον περιορισμό. 

Για τις ακριβείς συνθήκες θανάτου διενεργήθηκε προανάκριση από το Λιμεναρχείο Πειραιώς. Το βράδυ της ίδιας μέρας ο αναρχικός Παναγιώτης Δριμύλης κατέθεσε πως ήταν παρών στον πυροβολισμό του αστυνομικού Νίκου Βαϊόπουλου, φρουρού των γραφείων του ΠΑΣΟΚ, από τον Μαρίνο την 5η Ιουλίου 1996.

Στη μνήμη του είναι αφιερωμένοι οι στίχοι του Άλκη Αλκαίου "Πάντα γελαστοί (*Ισαάκ*, *Σολωμού και Μαρίνου μαρτύρων*)", που μελοποίησε ο Θ. Μικρούτσικος και τραγούδησε ο Δ. Μητροπάνος.

## Παραπομπές


## Πηγές
* Εφημερίδα "ΡΙΖΟΣΠΑΣΤΗΣ", 24 Ιουλίου 1996.
* 
* 

Κατηγορία:Έλληνες αναρχικοί
PE

Η συντομογραφία λατινικών και ελληνικών χαρακτήρων **PE** ή **Pe** ή **.pe** και **ΡΕ** ή **Ρε** ή **ρε** (στην αγγλική γλώσσα προφέρεται πι-ι) και ελληνική λέξη και αριθμός μπορεί να αναφέρεται :

## Γεωγραφικοί προσδιορισμοί
*Ως **PE**
**Στη Νήσο του Πρίγκιπα Εδουάρδου που ανήκει στον Καναδά.
**Στην Γκεμπέχα, πόλη της Νοτίου Αφρικής η οποία λεγόταν *Πορτ Ελίζαμπεθ* ως το 2021 και αναφέρεται ακόμη και σήμερα κυρίως με το παλιό της όνομα.
**Στην πολιτεία της Βραζιλίας Περναμπούκο.
**Στο Περού, χώρα, κατά ISO 3166-1 alpha-2 και NATO country code.
*Ως .pe στον top-level domain κωδικό για το Περού στο Διαδίκτυο.

## Άλλες χρήσεις
*Ως **PE** ακρωνύμιο των όρων "Physical Education" (Φυσική Αγωγή)
*Ως **PE** στο πολυαιθυλένιο πολυμερές πλαστικό .
*Ως **PE** στην αεροπορική εταιρεία Air Europe (Italy) κατά IATA.
*Ως **Pe** αντιστοιχεί σε γράμμα της κυριλλικής αλφάβητου και γράφεται όπως το ελληνικό "Π".
*Ως **Pe** στο Εμφύσημα στη διεθνή ορολογία της Ιατρικής.

## Στην ελληνική γλώσσα
*Στη νότα Ρε.
*Ως **ΡΕ΄** ή **ρε΄** στον αριθμό 105 στο ελληνικό σύστημα αρίθμησης
*Στο επιφώνημα  της ελληνικής γλώσσας.
PF

Η συντομογραφία **PF** ή **pF** ή **.pf** (προφέρεται πι-εφ) μπορεί να αναφέρεται:

## Γεωγραφικοί προσδιορισμοί
*Ως **PF**στη Γαλλική Πολυνησία, εξηρτημένη περιοχή από τη Γαλλία .
*Ως .pf στον top-level domain κωδικό για τη Γαλλική Πολυνησία στο Διαδίκτυο.

## Άλλες χρήσεις
*Ως pF στη μονάδα μέτρησης ηλεκτρικής χωρητικότητας  (picoFarad) που ισοδυναμεί με 10-12 Farad
*Ως PF στη μονάδα μέτρησης ηλεκτρικής χωρητικότητας (PetaFarad) που ισοδυναμεί με 1015 Farad
*Ως **PF** στις Παλαιστινιακές Αερογραμμές κατά IATA.
Λάτας Ηλείας

Ο **Λάτας** είναι οικισμός (υψόμ. 158 μ.) του Νομού Ηλείας. Διοικητικά ανήκει στην Δημοτική Ενότητα Πηνείας του καλλικρατικού Δήμου Ήλιδας.

Είναι σχεδόν παραλίμνιο χωριό, κοντά στις όχθες της τεχνητής Λίμνης Πηνειού. Οι κάτοικοι του χωριού ασχολούνται κυρίως με τη γεωργία και την κτηνοτροφία. Στο χωριό υπάρχει ο ναός του Αγίου Νικολάου αλλά και το ξωκλήσι του Προφήτη Ηλία έξω από τον Λάτα.
 
## Δημογραφικά στοιχεία
Η εξέλιξη του μόνιμου πληθυσμού του οικισμού τον 21ο αιώνα είναι η εξής:

## Παραπομπές


## Πηγές
* Αποτελέσματα της Απογραφής Πληθυσμού-Κατοικιών 2011 που αφορούν στο Μόνιμο Πληθυσμό της Χώρας, *Εφημερίδα της Κυβερνήσεως της Ελληνικής Δημοκρατίας*, τχ. 2ο, φ. 3465 (28 Δεκεμβρίου 2012)
* Ε.Σ.Υ.Ε. - Μόνιμος Πληθυσμός της Ελλάδος. Απογραφή 2001, Αθήνα 2004. ISBN 960-86704-8-9.
* Νέα Αρχιτεκτονική της Αυτοδιοίκησης και της Αποκεντρωμένης Διοίκησης − Πρόγραμμα Καλλικράτης, *Εφημερίδα της Κυβερνήσεως της Ελληνικής Δημοκρατίας*, τχ. 1ο, φ. 87 (7 Ιουνίου 2010)
* Εγκυκλοπαίδεια *Μαλλιάρης Παιδεία*

## Εξωτερικοί σύνδεσμοι
* Ε.Ε.Τ.Α.Α. - Διοικητικές μεταβολές Λάτα Ηλείας, eetaa.gr. Ανακτήθηκε: 09/09/2016.
* Ε.Ε.Τ.Α.Α. - Διοικητικές μεταβολές Κοινότητας Λάτα Ηλείας, eetaa.gr. Ανακτήθηκε: 09/09/2016.

Κατηγορία:Χωριά της περιφερειακής ενότητας Ηλείας
Κατηγορία:Δήμος Πηνείας
Κατηγορία:Δήμος Ήλιδας
Επαρχία Ροδόπης

Η **επαρχία Ροδόπης** ήταν διοικητική διαίρεση της Ρωμαϊκής αυτοκρατορίας αλλά και της Ανατολικής Ρωμαϊκής αυτοκρατορίας. 

Βρίσκονταν στα βόρεια παράλια του Αιγαίου πελάγους. Ήταν μέρος της Διοίκησις Θράκης, ο διοικητής της είχε τον ρωμαϊκό τίτλο του ηγεμόνα και επεκτείνονταν γεωγραφικά κατά μήκος της οροσειράς της Ροδόπης στην σημερινή Δυτική Θράκη και την νοτιοδυτική Βουλγαρία. 

Πρωτεύουσα ήταν η Τραϊανούπολη. Άλλες πόλεις ήταν Μαρώνεια, Μαξιμιλιανούπολη, Νικόπολη, Κηρεόπυργος, Κύψελα και Τόπειρος. Η επαρχία συνέχισε να υπάρχει μέχρι την εισβολή των Σλάβων τον 7ο αιώνα, και έκτοτε συνέχισε να υπάρχει ως εκκλησιαστική ενορία μέχρι τον 12ο αιώνα. 

## Πηγές
* 
* Ιεροκλέους *[[Συνέκδημος του Ιεροκλή|Συνέκδημος]]*, Hieroclis Synecdemvs; accedvnt fragmenta apvd Constantinvm Porphyrogennetvm servata et nomina vrbivm mvtata; recensvit Avgvstvs Bvrckhardt, Published 1893 by in aedibvs B. G. Tevbneri in Lipsiae

Κατηγορία:Ρωμαϊκές επαρχίες
Κατηγορία:Επαρχίες της Βυζαντινής Αυτοκρατορίας
Γ΄ Εθνική ποδοσφαίρου ανδρών 2000-2001

Η **Γ΄ Εθνική Κατηγορία περιόδου 2000–2001**, γνωστή και ως **Δεύτερη Κατηγορία**, διεξήχθη με τη συμμετοχή 18 ομάδων που σχημάτισαν έναν όμιλο. Την περίοδο αυτή η διοργανώτρια αρχή είχε μετονομάσει το πρωτάθλημα της Γ΄ Εθνικής Κατηγορίας σε Β΄ Κατηγορία, και αντίστοιχα είχε ονομάσει σε Ανώτερη Κατηγορία το πρωτάθλημα της Α΄ Εθνικής Κατηγορίας και σε Α΄ Κατηγορία το πρωτάθλημα της Β΄ Εθνικής Κατηγορίας. Οι ονομασίες αυτές διατηρήθηκαν μόνο για τη συγκεκριμένη αγωνιστική περίοδο και από της επόμενη επανήλθαν οι παλαιότερες ονομασίες.

Με το τέλος του πρωταθλήματος την άνοδο στην Β΄ Εθνική εξασφάλισαν ο Πατραϊκός, που τερμάτισε πρώτος και η Χαλκηδόνα μετά από αγώνες μπαράζ. Υποβιβάστηκαν απευθείας οι ομάδες Νάουσα, Κοζάνη, Αμπελόκηποι, Λαμία, Βέροια, Αναγέννηση Καρδίτσας, Λύκοι,  Πιερικός, Ιάλυσος, ενώ ο Αχαρναϊκός υποβιβάστηκε έπειτα από αγώνες μπαράζ.

## Βαθμολογία

## Αγώνες μπαράζ
### Μπαράζ ανόδου
Στους αγώνες μπαράζ για την άνοδο συμμετείχαν οι ομάδες που κατέλαβαν τις θέσεις 2 έως 4 του πρωταθλήματος, οι οποίες ήταν η Χαλκηδόνα, ο Ατρόμητος και ο Εθνικός. Το απόλυτο πλεονέκτημα είχε εξασφαλίσει η Χαλκηδόνα η οποία αναδείχθηκε νικήτρια της διαδικασίας με δύο άνετες νίκες απέναντι στους αντιπάλους της.

Τα αποτελέσματα των αγώνων:
*17 Ιουνίου, Γήπεδο Νεάπολης, **[[Α.Ο. Χαλκηδόνα Νήαρ Ηστ|Χαλκηδόνα]]**- Εθνικός 4-0 
*20 Ιουνίου, Γήπεδο Ν. Σμύρνης **[[Ατρόμητος Αθηνών|Ατρόμητος]]** - Εθνικός  2-1 
*24 Ιουνίου, Γήπεδο Νεάπολης  **[[Α.Ο. Χαλκηδόνα Νήαρ Ηστ|Χαλκηδόνα]]**- Ατρόμητος 4-1

### Μπαράζ υποβιβασμού
Οι αγώνες μπαράζ για τον υποβιβασμό πραγματοποιήθηκαν μεταξύ των ομάδων που είχαν καταλάβει τις θέσεις 8 και 9 της βαθμολογίας οι οποίες ήταν ο Απόλλων Κρύας Βρύσης και ο Αχαρναϊκός. Νικητής της διαδικασίας αναδείχθηκε ο Απόλλων Κρύας Βρύσης που πέτυχε στις καθυστερήσεις του τελευταίου αγώνα, το κρίσιμο γκολ που τον κράτησε στην κατηγορία, 

Τα αποτελέσματα των αγώνων:
* 17 Ιουνίου, Γήπεδο Χαριλάου, **[[Α.Σ. Απόλλων Κρύας Βρύσης|Απόλλων Κρύας Βρύσης]]** - Αχαρναϊκός 3-1 
*20 Ιουνίου, Γήπεδο Ανω Λιoσίων, Αχαρναϊκός- Απόλλων Κρύας Βρύσης 1-1 
*24 Ιουνίου, Γήπεδο Χαριλάου, Απόλλων Κρύας Βρύσης- **[[Αχαρναϊκός Α.Ο.|Αχαρναϊκός]]** 1-3

## Παραπομπές


## Πηγές

* Νίκος Νικολαΐδης, "Απ' τη Γ΄ Εθνική στο Περιφερειακό (1965-2012)", Αθήνα 2012 (ψηφιακή έκδοση).

Κατηγορία:Γ΄ Εθνική κατηγορία ποδοσφαίρου αντρών Ελλάδας
Κατηγορία:Εγχώρια ποδοσφαιρικά πρωταθλήματα 2000-2001